section_heading: Povijest
paragraph_text: Velikosrpska agresija na Hrvatsku uzela je i ovdje ljudske živote. Primopredaja zračne luke obavljena je 9. studenoga 1991., a već tijekom noći počelo je razminiranje. Hrvatsko je osoblje skinulo satne upaljače s 47 bušotina na pisti, od kojih je svaka imala 200 do 230 kilograma eksploziva. Mislilo se da je sve riješeno. Hrvatska je zastava trebala biti svečano podignuta sutradan. Ali ranog popodneva 10. studenoga 1991. na prvoj bušotini došlo je do eksplozije. Tad su poginuli pirotehničari Dušan Bulešić, Vicelj Marjanović, Stevo Grbić, te Marijan Vinković. Bušotina je bila dodatno minirana nasuprot svim očekivanjima, no srećom se eksplozija nije dalje prenijela.<ref>Petar Horvatić: [http://narod.hr/kultura/10-studenoga-1991-pula-tragicna-pogibija-cetvorice-hrvatskih-vojnika ''10. studenoga 1991. Pula – tragična pogibija četvorice hrvatskih vojnika''], narod.hr, 10. studenoga 2016. Pristupljeno 10. studenoga 2016. Poginuli djelatnici bili su pripadnici zrakoplovne skupine (dvojica) i pripadnici specijalne postrojbe MUP-a (dvojica).